- Назву маглі прынесьці габрэі, якія таксама жылі ў Дамачава амаль ад самых пачаткаў. І зьявіліся яны тут, напэўна, ўжо ў XVI ст., перасяляючыся на ўсходнія тэрыторыі з земляў Германіі, Чэхіі і іншых. Яны шукалі сабе месца, спыняліся, арганізоўвалі пасяленьні ці зьмешваліся з мясцовым насельніцтвам, прыносячы свае моўныя ўплывы ці імёны. Цалкам магчыма, што Дамачава вынікла ля рынку ці карчмы, якой мог уладарыць нейкі Домаш. Гэтая версія стаіць бліжэй да Версіі 3, там яна будзе выглядаць больш лагічнай. Трэба заўважыць, што ў кожным без выключэння горадзе ці пасяленьні, якія мы прывялі вышэй (у шматлікіх краінах), былі габрэйскія пасяленьні (дзякуючы гэтым пасяленням і быў знойдзены спіс гэтых гарадоў).